మందన కరిమి

మందన కరిమి (జననం మనీజే కరిమి; 1988 మే 19) భారతదేశంలోని ఒక ఇరానియన్ నటి, మోడల్. ప్రపంచవ్యాప్తంగా అనేక విజయవంతమైన మోడలింగ్ ప్రాజెక్ట్‌లలో పనిచేసిన తర్వాత, ఆమె బాలీవుడ్ చిత్రం భాగ్ జానీలో ప్రధాన పాత్రలో నటించింది. 2015లో, ఆమె ప్రముఖ రియాలిటీ టీవీ షో బిగ్ బాస్ 9లో పాల్గొని 2వ రన్నరప్‌గా నిలిచింది.

 బాల్యం 
మందన కరిమి 1988 మే 19న ఇరాన్‌లోని టెహ్రాన్‌లో ముస్లిం కుటుంబంలో జన్మించింది. ఆమె తండ్రి భారతీయ సంతతికి చెందిన ఇరానియన్ కాగా తల్లి పర్షియన్. ఆమె టెహ్రాన్‌లో పెరిగింది.

 కెరీర్ 
మందన కరిమి ఎయిర్ హోస్టెస్‌గా తన కెరీర్‌ను ప్రారంభించింది, తరువాత మోడలింగ్‌పై తనకున్న ఆసక్తితో ఆ ఉద్యోగాన్ని విడిచిపెట్టింది. 2010లో, వివిధ అంతర్జాతీయ మోడలింగ్ ప్రాజెక్ట్‌లలో పనిచేసిన తర్వాత, మోడలింగ్ కాంట్రాక్ట్‌పై మూడు నెలల పాటు ముంబైకి వచ్చింది.

షారుఖ్ ఖాన్, సైఫ్ అలీ ఖాన్, కరీనా కపూర్, షాహిద్ కపూర్, అర్జున్ కపూర్‌లతో కలసి ఆమె టీవీ ప్రకటనలు చేసింది.7 Facts We Bet You Didn't Know About Mandana Karimi . Mtvindia.com (15 October 2015). Retrieved 23 January 2017.

ఫిబ్రవరి 2015లో, ఆమె రాయ్ చిత్రంలో అతిథి పాత్రలో కనిపించింది. ఆ తరువాత సంవత్సరం సెప్టెంబర్‌లో ఆమె నటించిన చిత్రం భాగ్ జానీ విడుదలైంది. ఆమె అక్టోబర్ 2015లో మెయిన్ ఔర్ చార్లెస్‌లో కూడా నటించింది, ఇందులో ఆమె చార్లెస్ శోభరాజ్ అసిస్టెంట్ పాత్రను పోషించింది. ఆ తదుపరి సెక్స్ కామెడీ చిత్రం క్యా కూల్ హై హమ్ 3 2016 జనవరి 22న విడుదలైంది.

రియాలిటీ టీవీ షో బిగ్ బాస్ 9 హిందీలో ఆమె కంటెస్టెంట్‌గా ఉంది. ఆమె రన్నరప్‌గా నిలిచిన ఈ కార్యక్రమం అక్టోబరు 2015లో కలర్స్‌ టీవీలో ప్రసారమైంది.

2018లో, ఆమె స్టార్ ప్లస్ ప్రసారం చేసిన ఇష్క్‌బాజ్‌లో నాన్సీగా చేరింది.

అక్టోబర్ 2018లో, క్యా కూల్ హై హమ్ 3 డైరెక్టర్ ఉమేష్ ఘడ్గేపై ఆమె లైంగిక వేధింపుల ఆరోపణలు చేసింది.

లాక్-అప్ అనే ఇండియన్ టీవీ రియాల్టీ షోలో కూడా ఆమె పాల్గొన్నది.

 వ్యక్తిగత జీవితం 
ఆమె పర్షియన్, ఇంగ్లీష్, హిందీ భాషలు అనర్గలంగా మాట్లాడగలదు.

జూలై 2016లో, ఆమె తన ప్రియుడు, ముంబైకి చెందిన భారతీయ వ్యాపారవేత్త గౌరవ్ గుప్తాతో నిశ్చితార్థం చేసుకుంది. తరువాతి సంవత్సరం మార్చి ప్రారంభంలో ఈ జంట కోర్టులో వివాహం చేసుకుంది. ఆ తర్వాత మార్చి 2017లో హిందూ ఆచారం ప్రకారం వివాహం ఘనంగా జరిగింది.Ex-Bigg Boss contestant Mandana Karimi gets engaged to boyfriend Gaurav - Times of India .

జూలై 2017లో, ఆమె తన భర్త, అతని కుటుంబ సభ్యులపై గృహ హింస కేసును దాఖలు చేసింది. వారు 2021లో విడాకులు తీసుకున్నారు.

 మూలాలు 
వర్గం:1988 జననాలు
వర్గం:టెహ్రాన్ సినిమా నటీమణులు
వర్గం:ఇరానియన్ సినిమా నటీమణులు
వర్గం:హిందీ సినిమా నటీమణులు
వర్గం:ఇరానియన్ డయాస్పోరా సినిమా నటులు
వర్గం:ఇరానియన్ మోడల్స్
వర్గం:ఇరానియన్ టెలివిజన్ నటీమణులు
వర్గం:భారతదేశంలోని ఇరానియన్ ప్రవాసులు
వర్గం:భారతదేశంలో ప్రవాస నటీమణులు
వర్గం:బిగ్ బాస్ (హిందీ టీవీ సిరీస్) పోటీదారులు